Крәҫтиән-единоличниктарҙың колхоздарға тиҙләтелгән инеүен тәьмин итеү һәм крәҫтиән-кулактарҙы етештереү средстволарынан һәм ялланма эште ҡулланыу мөмкинлегенән мәхрүм итеү өсөн ВКП(б -ның Үҙәк Комитеты 1930 йылдың 5 ғинуарында көсәйтелгән коллективлашыу программаһы менән берлектә «Коллективлашыу темптары һәм дәүләттең колхоз төҙөлөшөнә ярҙам итеү саралары тураһында» ҡарар ҡабул итә. Ҡарар буйынса ер участкаларын ҡуртымға биреү, шәхси кешеләр тарафынан эш көсөн ҡулланыуҙы тыйыла, раскулачивание тиҙләтелә, шул иҫәптән аҫтағы башланғыс буйынса. Крәҫтиәндәргә колхоздар файҙаһына мал-тыуарҙы, проиетештереү сараларын, хужалыҡ йорттарын һәм инвентарҙы тартып алыу хоҡуҡтары бирелә. Әлеге норматив актты һәм бер нисә подзакон актын ҡулланыу һөҙөмтәһендә йөҙҙәрсә мең крәҫтиәндәргә ҡарата репрессиялар үткәрелә, ауыл хужалығы етештереүе кимәле ҡырҡа кәмей һәм аслыҡ барлыҡҡа килә. Ауыл хужалығындағы ҡәтғи түбәнәйеү тик 1937 йылға ғына туҡтатыла, әммә Бөйөк Ватан һуғышына тиклем 1928 йылғы күрһәткестәренә ирешеп булмай.